**PROJEKTS**

**“DEINSTITUCIONALIZĀCIJAS PASĀKUMU ĪSTENOŠANA**

**LATGALES REĢIONĀ”**

**“ATELPAS BRĪŽA” PAKALPOJUMI BĒRNIEM AR FUNKCIONĀLIEM TRAUCĒJUMIEM**

Saskaņā ar MK Noteikumiem Nr. 313 Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumiem

|  |  |
| --- | --- |
| Pakalpojuma nosaukums | “Atelpas brīža” pakalpojums |
| Pakalpojuma saņēmēja mērķa grupa | Bērni ar funkcionāliem traucējumiem, kuri dzīvo ģimenēs , kuriem ir noteikta invaliditāte un kuriem izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem, līdz astoņpadsmit gadu vecumam ieskaitot |
| Ko ietver pakalpojums | 1. bērna uzraudzību; 2. pašaprūpes nodrošināšanu; 3. speciālistu konsultācijas; 4. ēdināšanu četras reizes dienā; 5. pastaigas; 6. saturīgu brīvā laika pavadīšanu; 7. nakts "atelpas brīža" pakalpojums (tiek sniegts laikā no plkst. 20.00 līdz plkst. 8.00) |
| Pakalpojuma apjoms | Līdz 30 diennaktīm gadā. |
| Kas organizē pakalpojumu | Pašvaldības sociālais dienests |
| Kā pašvaldības sociālais dienests organizē aprūpes pakalpojumu | 1. pieņem iesniegumu; 2. pārbauda informāciju; 3. pārliecinās par pievienotiem dokumentiem. |
| Pakalpojuma organizēšanas uzsākšana | Pieņem no bērna likumiskā pārstāvja vai audžuģimenes iesniegumu par nepieciešamību nodrošināt "atelpas brīža" pakalpojumu |
| Iesniegumā jāietver šāda informācija | 1) Bērna vārds, uzvārds un personas kods;  2) Bērna likumiskā pārstāvja vai audžuģimenes kontaktinformācija un faktiskās dzīvesvietas adrese. |
| Iesniegumam jāpievieno šādi dokumenti | 1) Bērna likumiskā pārstāvja vai audžuģimenes pārstāvības tiesību apliecinoša dokumenta kopija;  2) Komisijas atzinuma kopija par īpašas kopšanas nepieciešamību bērnam sakarā ar smagiem funkcionāliem traucējumiem;  3) Ģimenes (vispārējās prakses) ārsta izsniegta izraksta kopija no bērna medicīniskās ambulatorās kartes vai izraksts no ārstniecības iestādes "Izraksts no stacionārā pacienta/ambulatorā pacienta medicīniskās kartes" (veidlapa Nr. 027/u) par bērna veselības stāvokli (izraksta derīguma termiņš seši mēneši); |
| Cik garā laikā pieņem lēmumu par pakalpojuma piešķiršanu vai atteikumu | 1 mēneša laikā no iesnieguma saņemšanas dienas |
| Lēmumu veidi, ko pieņem par pakalpojuma sniegšanu vai atteikumu | 1) Par "atelpas brīža" pakalpojuma piešķiršanu;  2) Par "atelpas brīža" pakalpojuma atteikumu:  2.1) ja bērns neatbilst šādām prasībām: bērni ar funkcionāliem traucējumiem, kuriem izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem, līdz astoņpadsmit gadu vecumam (ieskaitot);  2.2) ja bērna likumiskā pārstāvja vai audžuģimenes iesniegtais iesniegums nesatur visu nepieciešamo informāciju un iesniegumam nav pievienoti visi augstākminētie nepieciešamie dokumenti (skat. *Iesniegumā jāietver šāda informācija un Iesniegumam jāpievieno šādi dokumenti vai papildus informācija*) |
| Lēmuma paziņošana | Lēmumu adresātam (bērna likumiskajam pārstāvim vai audžuģimenei) paziņo Paziņošanas likumā noteiktajā kārtībā |
| Kas var sniegt “atelpas brīža” pakalpojumus | Normatīvajos aktos noteiktajā kārtībā sociālo pakalpojumu sniedzēju reģistrā reģistrētie pašvaldības izveidotie vai atbilstoši normatīvajiem aktiem publisko iepirkumu jomā piesaistītie sociālo pakalpojumu sniedzēji. |
| Kādus pamatojošos dokumentus pašvaldība pieņem par "atelpas brīža" pakalpojuma sniegšanas izmaksām | 1. Pašvaldība no "atelpas brīža" pakalpojuma sniedzēja pieņem pamatojošos dokumentus; 2. Bērna likumiskā pārstāvja vai audžuģimenes iesniegtos pamatojošos dokumentus par iekšzemes transporta izdevumiem (par degvielu, transportlīdzekļu nomu, transporta un specializētā transporta pakalpojumu pirkšanu, sabiedriskā transporta izmantošanu) bērna nogādāšanai uz "atelpas brīža" pakalpojuma sniegšanas vietu un no tās.   Pašvaldība minētos izmaksas pamatojošos dokumentus iesniedz finansējuma saņēmējam izmaksu kompensēšanai. Pēc izdevumu kompensācijas saņemšanas no finansējuma saņēmēja pašvaldība (vai ar pakalpojuma sniedzēja starpniecību) nodrošina minēto transporta izmaksu kompensēšanu bērna likumiskajam pārstāvim vai audžuģimenei. |
| Kompensācija pašvaldībām | 1. Kompensācija pašvaldībām "atelpas brīža" pakalpojumu bērnu likumiskajiem pārstāvjiem vai audžuģimenēm; 2. Kompensācija par par iekšzemes transporta izdevumiem (par degvielu, transportlīdzekļu nomu, transporta un specializētā transporta pakalpojumu pirkšanu, sabiedriskā transporta izmantošanu) bērna nogādāšanai uz "atelpas brīža" pakalpojuma sniegšanas vietu un no tās. |
| Kompensācijas par “atelpas brīža” nodrošināšanu apjoms | 1)  29 *euro* dienā, ja pakalpojumu nodrošina darbdienā bez izmitināšanas (pakalpojuma sniedzējs nodrošina vismaz šādus speciālistus – māsa vai atbilstošas specialitātes māsa, māsas palīgs, sociālais aprūpētājs, sociālais pedagogs, interešu izglītības pedagogs, sociālais darbinieks un ārsts, kurš nodrošina pirmreizējo konsultāciju, uzsākot pakalpojuma saņemšanu);  2) 40 *euro* diennaktī, ja pakalpojumu nodrošina darbdienās ar izmitināšanu (pakalpojuma sniedzējs nodrošina vismaz šādus speciālistus – māsa vai atbilstošas specialitātes māsa, māsas palīgs, sociālais aprūpētājs, sociālais pedagogs, interešu izglītības pedagogs, sociālais darbinieks un ārsts, kurš nodrošina pirmreizējo konsultāciju, uzsākot pakalpojuma saņemšanu);  3) 43 *euro* diennaktī, ja pakalpojumu nodrošina brīvdienās un svētku dienās ar izmitināšanu (pakalpojuma sniedzējs nodrošina vismaz šādus speciālistus – māsa vai atbilstošas specialitātes māsa, māsas palīgs, sociālais aprūpētājs un sociālais darbinieks);  4) 29 *euro* dienā, ja pakalpojumu nodrošina brīvdienās un svētku dienās bez izmitināšanas (pakalpojuma sniedzējs nodrošina vismaz šādus speciālistus – māsa vai atbilstošas specialitātes māsa, māsas palīgs, sociālais aprūpētājs un sociālais darbinieks);  5) 22 *euro* naktī, ja pakalpojumu nodrošina tikai darbdienu, brīvdienu un svētku dienu naktīs un ja pakalpojums netiek sniegts tās pašas diennakts laikā, kad tiek sniegts augstākminētais pakalpojums, kura cena ir 29 EUR (pakalpojuma sniedzējs nodrošina vismaz šādus speciālistus – māsa vai atbilstošas specialitātes māsa, māsas palīgs un sociālais aprūpētājs); |
| Kad pašvaldība var uzsākt pakalpojuma nodrošināšanu | No dienas, kad plānošanas reģions ar sadarbības iestādi ir noslēdzis vienošanos par projekta īstenošanu. |